'Rúnar: Lið sem þarf að taka alvarlega'
"Við náðum bara í gott stig hér í kvöld. Þeir voru grimmari og agaðri en við, og nýttu sér sína styrkleika öfugt við okkur," sagði Rúnar Kristinsson þjálfari KR eftir jafnteflið við Stjörnuna í kvöld.
KR-ingar hafa verið öflugir í upphafi móts en voru slakir í kvöld gegn Stjörnunni.
"Við vorum að spila við allt aðrar aðstæður en við höfum verið að gera í upphafi móts, á gervigrasi í roki og svo kemur meira að segja öskufall hérna í lokin þó að það hafi ekki haft nein áhrif. Þetta er bara erfitt. Stjarnan er með fljóta og sterka leikmenn og það er erfitt að ná í sigur hingað. Daninn á miðjunni hjá þeim var virkilega góður, Garðar sterkur frammi, Baldvin í bakverðinum öskufljótur og fleiri mætti nefna. Þetta eru virkilega sterkir strákar og framganga þeirra hefur ekki komið mér á óvart. Þetta er lið sem þarf að taka alvarlega," sagði Rúnar en þrjú stig skilja liðin tvö að.
Rúnar var spurður að því hvort rauða spjaldið sem Tryggvi Bjarnason fékk að líta hálftíma fyrir leikslok hefði ekki verið vendipunktur.
"Mér fannst reyndar að rétt áður en Tryggvi fór út værum við að ná tökum á þessu. Þeir voru farnir að bakka meira og við þorðum að spila boltanum betur. Svo jöfnuðum við leikinn nánast strax og sóttum meira en náðum samt varla að skapa okkur færi. Þeir gerðu okkur mjög erfitt fyrir," sagði Rúnar.
"Þeir voru grimmari og agaðri en við, og nýttu sér sína styrkleika öfugt við okkur," sagði Rúnar Kristinsson þjálfari KR eftir jafnteflið við Stjörnuna í kvöld.
KR-ingar hafa verið öflugir í upphafi móts en voru slakir í kvöld gegn Stjörnunni.
"Stjarnan er með fljóta og sterka leikmenn og það er erfitt að ná í sigur hingað."
"Þetta er lið sem þarf að taka alvarlega," sagði Rúnar en þrjú stig skilja liðin tvö að.
Rúnar var spurður að því hvort rauða spjaldið sem Tryggvi Bjarnason fékk að líta hálftíma fyrir leikslok hefði ekki verið vendipunktur.